**PRED IKONOM SVETOG SAVE**

\*Počinje muzika Pred ikonom Svetog Save, deca izlaze na scenu u sledećoj postavci:

Prvi red: 4 devojčice, svaka u ruci drži po upaljenu sveću koju spušta na pod i klekne;

Drugi red: 4 dečaka, staju iza devojčica;

Treći red: majka I dve devojčice, pripovedač I dva dečaka;

**Pripovedač: Pre mnogo godina živela je jedna udovica sa mnogo dece. Razbolela se , legla na postelju i pozvala svu svoju decu oko sebe. Vlada je svečana tišina i čuo se samo majčin glas.**

**Majka: Na istoku zora plava, prvim zrakom prosijava. Iz kreveta ja ustadoh, pred ikonu divnu stadoh, Svetitelja Save, naše srpske slave.**

Prilazi dečak sa ikonom i daje joj ikonu da je poljubi. Vraća se na svoje mesto.

**Pripovedač: Majka poljubi ikonu i pomoli se.**

**Majka: Oj ti srpski svetitelju, ispuni mi jednu želju. Podaj deci snage, moći, izbavi ih crne noći, nek im sunce večno sja, molim ti se ja.**

**Prva devojčica: Ja sam MIR. Ali nikome više nije stalo do mene!**

Gasi svoju sveću.

**Druga devojčica: Ja sam VERA. Mnogima sam potrebna, ali ljudi nemaju vremena za mene.** (I ona gasi svoju sveću.)

**Treća devojčica: Ja sam LJUBAV. Bez vas dve ni ja nemam razloga da gorim. (**Gasi svoju sveću.)

**Prvi dečak: Ma šta to radite? Gde ste? Zašto ste se ugasile?**

**Četvrta devojčica: Oj ti srpski svetitelju, ispuni mi jednu želju. Nek se ljubav rodi, nek nas sloga vodi.**

**Peta devojčica: Oj ti srpski svetitelju, ispuni mi jednu želju. Okrepi nas silom mlade, daj nam mira, daj nam nade.**

**Drugi dečak: Ne plašite se deco draga! Ne plačite! Naišla su teška vremena!**

**Šesta devojčica: Ali ja gorim još uvek**.

**Treći dečak: A ko si ti?**

**Četvrti dečak: Kako nam ti možeš pomoći?**

**Šesta devojčica: Ja sam NADA.**

Pripovedač prilazi, uzima sveću od šeste devojčice i pali tri sveće koje su se ugasile.

**Peti dečak: Hvala ti!**

**Dečak sa ikonom: Sad možemo da nastavimo dalje!**

**Drugi dečak: Treba da upamtimo:**

**Svi: Da se nikad u našim srcima ne ugasi NADA!**

**Pripovedač: Nadom iznova razgorevamo MIR VERU i LJUBAV!**

Sa scene se povlače svi osim četiri dečaka I četiri devojčice koje su držale sveće. One spuštaju sveće i formira se postavka za ples.

**Muzika: Dobro došo Hriste!**